৬০ হাজার টাকা ছাড়াল সোনার ভরি
দুই সপ্তাহের ব্যবধানে আবারও ভরিতে ১ হাজার ১৬৬ টাকা বাড়ল স্বর্ণের দাম। ফলে ২২ ক্যারেটের প্রতি ভরি সোনার দাম দাঁড়াল ৬০ হাজার ৩৬১ টাকা। বাংলাদেশ জুয়েলার্স সমিতি (বাজুস) সভায় শনিবার এ সিদ্ধান্ত হয়। আজ থেকে এ দাম কার্যকর হবে। সংস্থাটি বলছে, বিশ্ববাজারে দাম বাড়ায় এ সিদ্ধান্ত নেয়া হয়েছে। এর আগে ১৯ ডিসেম্বর সোনার দাম বাড়ানো হয়েছিল।







নতুন দাম অনুযায়ী, সবচেয়ে ভালো মানের বা ২২ ক্যারেটের প্রতি ভরি (১১ দশমিক ৬৬৪ গ্রাম) স্বর্ণের দাম নির্ধারণ করা হয়েছে ৬০ হাজার ৩৬১ টাকা। ২১ ক্যারেটের প্রতি ভরি স্বর্ণ ৫৮ হাজার ২৮ এবং ১৮ ক্যারেটের প্রতি ভরি স্বর্ণের দাম ৫৩ হাজার ১২ টাকা। এদিকে সনাতন পদ্ধতিতে স্বর্ণ ৪০ হাজার ২৪১ টাকা আর ২১ ক্যারেটের প্রতি ভরি রুপার দাম আগের নির্ধারিত ৯৩৩ টাকাই বহাল রয়েছে।




এর আগে ১৯ ডিসেম্বর সোনার দাম বাড়িয়েছিল বাজুস। ওই সময়ে সংগঠনটি বলেছিল, টাকার বিপরীতে ডলারের মূল্য বৃদ্ধি পাওয়ায় এ সিদ্ধান্ত। ওই সময় ২২ ক্যারেটের প্রতি ভরি স্বর্ণের দাম ধরা হয়েছিল ৫৯ হাজার ১৯৪ টাকা, ২১ ক্যারেটের প্রতি ভরি স্বর্ণ ৫৫ হাজার ৬৯৬ এবং ১৮ ক্যারেটের স্বর্ণ প্রতি ভরি ৫০ হাজার ৬৪০ টাকা।

দুই সপ্তাহের ব্যবধানে আবারও ভরিতে ১ হাজার ১৬৬ টাকা বাড়ল স্বর্ণের দাম। ফলে ২২ ক্যারেটের প্রতি ভরি সোনার দাম দাঁড়াল ৬০ হাজার ৩৬১ টাকা। বাংলাদেশ জুয়েলার্স সমিতি (বাজুস) সভায় শনিবার এ সিদ্ধান্ত হয়। আজ থেকে এ দাম কার্যকর হবে। সংস্থাটি বলছে, বিশ্ববাজারে দাম বাড়ায় এ সিদ্ধান্ত নেয়া হয়েছে। এর আগে ১৯ ডিসেম্বর সোনার দাম বাড়ানো হয়েছিল।